钦定古今图书集成/历象汇编/乾象典/第066卷 > 坤舆图说 > 《秋风摇落》元·帝
## 钦定古今图书集成/历象汇编/乾象典/第066卷 > 坤舆图说 > 《秋风摇落》元·帝

秋风起兮寒雁归，寒蝉鸣兮秋草腓。萍青兮水澈，叶
落兮林稀。翠为盖兮玳为席，兰为室兮金作扉。水周
兮曲堂，花交兮洞房。树参差兮密稍紫，荷纷披兮疏
且黄。双飞兮翡翠，并泳兮鸳鸯。神女云兮初度雨，班
妾扇兮始藏光。且淹留兮日云暮，对华烛兮欢未央。